अगले वर्ष से यूपी बोर्ड में हर विषय के दो पेपर होने की बजाय एक ही पेपर की परीक्षा होगी। परीक्षाओं को भी 15 दिन में समेटा जाएगा। इसे वर्ष 2018-19 के शैक्षिक सत्र में लागू कर दिया गया है।माध्यमिक शिक्षा परिषद की सचिव नीना श्रीवास्तव के मुताबिक, इस सत्र से एनसीईआरटी का पाठ्यक्रम लागू हो रहा है। सीबीएसई में एनसीईआरटी का पाठ्यक्रम लागू है और वहां हाईस्कूल व इंटर में हर विषय के एक-एक प्रश्नपत्र की परीक्षा होती है।